cyanic-selkie/wikianc huggingface dataset:
Ahli farmasi
Farmasi (bahasa Inggeris: pharmacy, berasal daripada perkataan Greek φάρμακον, pharmakov yang bermaksud dadah) merupakan kerjaya kesihatan yang melibatkan penyediaan, peramuan, penstabilan pengawetan dan pendispensan ubat-ubatan serta membekal maklumat tentang ubat.[1] Seorang ahli farmasi juga bertugas menjamin penggunaan ubat-ubatan dengan selamat.[2] Peranan ahli farmasi yang lebih tradisional membabitkan penyediaan dan pendispensan ubat-ubatan kepada pesakit mengikut prespkripsi doktornya. Namun, peranan ini telah berkembang kepada perkhidmatan klinikal, kajian semula ubatan dan pemberian maklumat tentang ubat.
Basen, Armenia
Basen merupakan sebuah kawasan perbandaran yang terletak di wilayah Shirak, Armenia.
Qeshlaq, Osku
Qeshlaq, Osku merupakan sebuah kawasan yang terletak di Iran.
Issus, Haute-Garonne
Issus ialah komun di jabatan Haute-Garonne di Perancis.
Esche
Esche merupakan sebuah bandar terletak di munisipaliti Bentheim, Niedersachsen, Jerman.
Pulau Laut Selatan, Kotabaru
Pulau Laut Selatan merupakan sebuah kecamatan di Kabupaten Kotabaru, Kalimantan Selatan, Indonesia.
Pulau Laut Tengah, Kotabaru
Pulau Laut Tengah merupakan sebuah kecamatan di Kabupaten Kotabaru provinsi Kalimantan Selatan, Indonesia.
Mandi Dabwali
Mandi Dabwali ialah sebuah perbandaran ("nagar palika") dalam daerah Sirsa di negeri Haryana, India.
Demografik 2001
Menurut bancian India pada tahun 2001, Mandi Dabwali memiliki bilangan penduduk seramai 53,812. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Mandi Dabwali memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Kampung Perol
Kampung Perol merupakan sebuah kampung yang terletak di Kota Bharu, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.pada masa dahulu majoriti penduduk menjalankan kegiatan ekonomi dengan menanam Padi.
Sejarah awal kampung perol ialah telah dibuka oleh Tok Dat atau nama sebenarnya Dahak (Senopati Dahak) seorang kesatria Mataram di zaman Amangkurat. Sikap pemerintah Mataram, Amangkurat yang banyak beralah dengan Belanda menyebabkan beliau amat kecewa dan menyertai gerakan menentang Belanda. Sikap permusuhannya menyebabkan ia diburu oleh belanda. Untuk menyelamatkan dirinya, senopati Dahak meninggalkan tanah leluhur (Jawa Barat) berkelana sehingga ke Patani yang pada masa itu tersohor sebagai pelabuhan Islam yang makmur.Setibanya di Pattani beliau disambut oleh Raja Mas Kelantan, Raja Pattani pada masa itu. Khidmatnya diminta kerana Pattani sedang bermusuh dengan kerajaan Siam Ayuthia. Beliau mengahwini anak pembesar tersebut dan dikurnia beberapa putera dan puteri. Pada tahun 1960-an Ayuthia menyerang Pattani secara besar-besaran dengan mendapat bantuan kerajaan Islam Senggora.
Dahak bersama perwira Pattani berjuang habis-habisan tetapi kemaraan tentera Siam yang disertai dengan perpecahan dalaman menyebabkan Pattani tewas. Raja Mas kelantan ditawan. Akibatnya ramai pejuang dan ulama’ Pattani menjadi tempat perlindungan di negeri Kelantan dan tidak terkecuali Dahak dan keluarganya. Dahak bersama keluarga dan beberapa orang pembantu menyeberangi Sungai Tak Bai, terus ke Tumpat dan berhenti di Kota Kubang Labu (pusat pemerintahan Kelantan pada masa itu). Kota kubang Labu juga tidak stabil akibat perebutan takhta antara Long Deraman, anak Raja Legeh dengan Long Yunus, anak Long Sulaiman.
Dahak berasa tidak betah dengan keadaan tersebut lalu terus mengembara ke daerah selatan (hulu).Ketika pengembaraannya, Dahak mencari tempat tinggal yang kekal. Beliau menemui sebuah kawasan kampung yang di hadapannya (matahari naik) sungai, di belakangnya matahari jatuh) kawasan tanah rendah yang berair. Dahak memilih tempat tersebut sebagai tempat kediaman oleh kerana tanahnya rata, subur dan senang mencari rezeki. Pondok dibangunkan di kawasan hulu Masjid Tahfiz yang ada sekarang. Kawasan hutan berair di sebelah matahari jatuh dijadikan sawah. Oleh sebab banyak pokok Perol tumbuh di kawasan sawah, kampung yang baru dipugar itu dinama KAMPUNG PEROL. Sungai yang merentang di sebelah matahari naik digelar SUNGAI JAWA mengambil sempena nama tanah leluhurnya. Keadaan air sawah yang agak bertakung menyebabkan Dahak berikhtiar menggali parit untuk mengalirkan air ke sungai. Parit sepanjang lebih 1.5km itu dapat dilihat sehingga ke hari ini. Parit ini kemudiannya diperbaiki pada zaman pemerintahan British sekitar tahun 1930-an.
Poskod
Poskod yang digunakan di Kampung Perol, Kota Bharu, Kelantan adalah 16010.
Klorokuin dan hidroksiklorokuin semasa pandemik COVID-19
Klorokuin dan hidroksikolorkuin ialah ubat anti-malaria yang dapat digunakan untuk menentang beberapa penyakit autoimun. Kedua-dua persenyawaan ini digunakan sebagai rawatan yang diuji untuk COVID-19 yang pada akhirnya gagal. Klorokuin dan hidroksiklorokuin didapati tidak berkesan untuk mencegah jangkitan.
Meskipun ubat itu tidak melalui ujian klinikal, beberapa negara awalnya menggunakan klorokuin atau hidroksiklorokuin untuk merawat orang yang dirawat di hospital akibat COVID-19 (setakat Mac 2020). Dari April sehingga Jun 2020, terdapat autorisasi kegunaan darurat untuk penggunaan ubat ini di Amerika Syarikat. Pada 24 April 2020, FDA mengeluarkan peringatan agar tidak menggunakan ubat ini untuk COVID-19 "di luar peraturan hospital atau ujian klinikal" kerana terdapat risiko "masalah denyutan jantung".
Ubat ini ditarik balik dari penggunaannya sebagai rawatan untuk jangkitan COVID-19. Hal ini dilakukan kerana ubat ini terbukti tidak bermanfaat bagi pesakit dengan penyakit COVID-19 dalam Ujian Solidariti antarabangsa dan Pemulihan Percubaan dari England. Pada 15 Jun, FDA menarik balik kebenaram penggunaan daruratnya, menyatakan bahawa mereka tidak lagi "percaya" bahawa ubat itu berkesam menentang COVID-19 atau bahawa manfaatnya melebihi "risiko yang diketahui dan berpotensi".
Oghuz Turk
Oguz atau Ghuzz Turk (Turkik Pertengahan: ٱغُز, romanized: Oγuz, اوغوز) merujuk pada orang Turkik barat yang bertutur bahasa Oghuz dari keluarga bahasa Turkik. Pada kurun ke-8, mereka mengasaskan sebuah persekutuan puak yang bernama Negeri Yabgu Oghuz di Asia Tengah. Nama Oghuz adalah satu perkataan Turkik Biasa "puak". Sumber-sumber Byzantium menyebut Oghuz sebagai Uzes (Οὐ̑ζοι, Ouzoi). Menjelang kurun ke-10, sumber-sumber Islam memanggil mereka sebagai Turkmen Muslim, dan bukannya penganut agama Tengrisme atau Buddhisme. Menjelang kurun ke-12, istilah ini digunakan di Byzantium dan Oghuz secara majoritinya adalah Muslim. Istilah "Oghuz" secara beransur-ansur digantikan oleh orang Turk dengan istilah Turkmen dan Turcoman, (تركمن atau Türkmân) bermula pada pertengahan kurun ke-10, satu proses yang mana dilengkapkan pada permulaan kurun ke-13.
Klorokuin dan hidroksiklorokuin semasa pandemik COVID-19
Latar belakang
Klorokuin ialah ubat anti-malaria yang juga dapat digunakan untuk menentang beberapa penyakit autoimun. Hidroksiklorokuindigunakan sebagai profilaksis di India.
Hidroksiklorokuin dan klorokuin memiliki banyak kesan sampingan yang berpotensi serius, seperti retinopati, hipoglikemia, atau aritmia dan kardiomiopati yang boleh mengancam nyawa. Beberapa orang mengalami reaksi alahan terhadap ubat ini. NIH mengesyorkan untuk tidak memberikan penggunaan kombinasi hidroksiklorokuin dan azitromisin kerana mengakibatkan peningkatan risiko penyakit jantung.
Oghuz Turk
Sejarah
Persekutuan Oghuz bergerak ke arah barat dari kawasan Jeti-su selepas satu konflik dengan Karluk yang bersekutu dengan Uyghur. Pada hari ini, kebanyakan penduduk di Turki, Azerbaijan dan Turkmenistan merupakan keturunan dari Oghuz Turk dan bahasa mereka tergolong dalam kumpulan Oghuz dari keluarga bahasa Turkik. Sarjanawan Kara-Khanid, Mahmud al-Kashgari telah menulis bahawa dalam semua bahasa Turkik, Oghuz merupakan yang paling mudah. Beliau juga memerhati bahawa Oghuz telah dipisahkan dalam satu jangka masa yang lama daripada Turk timur, di mana bahasa-bahasa Turk di timur dengan jelas berbeza dengan bahasa-bahasa Oghuz dan Kipchak jauh di sebelah barat.
Pada kurun ke-9, Oghuz dari padang rumput Aral mengusir Bechen daripada kawasan Sungai Emba dan Ural ke arah barat. Pada kurun ke-10, mereka mendiami padang rumput di sungai Sari-su, Turgai dan Emba ke arah utara Tasik Balkhash (kini terletak di Kazakhstan). Satu puak dalam negara ini, Seljuk telah memeluk Islam dan pada kurun ke-11 memasuki Parsi, di mana mereka mengasaskan Empayar Seljuk Besar. Serupa pada kurun ke-11, satu puak Oghuz yang beragama Tengrisme, merujuk diri mereka sebagai Uze atau Tork dalam cerita dalam Rurikid Rus' Kiev, telah menjatuhkan kekuasan Pecheneg di padang rumput di Kekhaganan Rus'. Serangan bertali arus satu puak Turkik lain, Kipchak, puak Oghuz ini berjaya menyelusup masuk sejauh hilir Danube, menyeberangi dan menyerang Balkan, di mana mereka telah diserang oleh satu wabak, mengakibatkan mereka yang terselamat sama ada melarikan diri atau menyertai pasukan tentera Byzantium sebagai askar upahan (1065).
Dari segi bahasa, Oghuz tergolong dalam kumpulan yang bertutur Turkik Biasa, dengan ciri-ciri bunyi menyerupai Turkik Biasa seperti /-š/ berlawanan Oghuric /-l/ dan Turkik Biasa /-z/ berlawanan Oghuric /-r/. Dalam kumpulan Turkik Biasa, bahasa-bahasa Oghuz berkongsi inovasi-inovasi ini: kehilangan guttural dalam Proto-Turkik bagi awalan anlaut, kehilangan /ɣ/ kecuali selepas /a/, /g/ menjadi sama ada /j/ atau dihilangkan, menyuarakan bunyi /t/ kepada /d/ dan /k/ ke /g/, dan */ð/ menjadi /j/.
Selain dari Seljuk, dinasti-dinasti dari Khwarazmia, Qara Qoyunlu, Aq Qoyunlu, Uthmaniyyah dan Afsharid juga dipercayai adalah keturunan daripada puak-puak Oghuz-Turkmen dari Begdili, Yiva, Bayandur, Kayi dan Afshar.
Dinasti Uthmaniyyah, yang mana secara beransur-ansur menguasai Anatolia selepas kejatuhan Seljuk, menjelang penghujung kurun ke-13, telah mengetuai satu pasukan tentera darat yang mana dikuasai oleh Oghuz. Uthmaniyyah membuktikan bahawa mereka lebih berkuasa berbanding dengan negeri-negeri Oghuz Turki tempatan lain. Ahmed Bican Yazıcıoğlu, pada awal kurun ke-15, menjejak genealogi Osman sehingga ke Oghuz Khagan, lagenda moyang orang Turkik purba, melalui cucu lelaki paling tua daripada anak lelaki tertua beliau, oleh itu memberi para sultan Uthmaniyyah kedudukan tertinggi dalam kalangan para monarki Turki.
Kuala Lagan
Kuala Lagan merupakan sebuah desa yang terletak dalam (daerah) kecamatan Kuala Jambi, Kabupaten Tanjung Jabung Timur, Provinsi Jambi, Indonesia.
Poskod
Poskod yang digunakan di Kuala Lagan adalah 36761. Terdapat 6 buah desa di dalam daerah kecamatan Kuala Jambi.
Fenolftalein
Fenolftalein (singkatan Hln atau phph) merupakan sebuah sebatian kimia dengan formula kimia C20H15O4. Fenolftalein merupakan sebuah penunjuk pH dan juga merupakan salah satu daripada komponen-komponen penunjuk semesta. Sebatian ini biasanya digunakan dalam pentitratan asid-bes. Sebatian ini akan memiliki warna jernih dalam larutan berasid dan warna merah jambu dalam larutan alkali.
Klangenan
Klangenan merupakan sebuah desa yang terletak dalam (daerah) kecamatan Klangenan, Kabupaten Cirebon, Provinsi Jawa Barat, Indonesia.
Poskod
Poskod yang digunakan di Klangenan adalah 45156. Terdapat buah desa di dalam daerah kecamatan Klangenan.
Orang Afghan
thumb|Populasi diaspora Afghanistan di seluruh dunia Afghan (افغانان, ) atau orang Afghanistan ialah warganegara atau warganegara Afghanistan, atau orang yang mempunyai keturunan dari sana. Pada masa yang sama istilah "Afghan" boleh merujuk kepada seseorang atau sesuatu negara itu. Afghanistan terdiri daripada pelbagai etnik, di mana Pashtun, Tajik, Hazara dan Uzbek ialah yang terbesar; negara pra-negara, etnonim sejarah Afghan digunakan untuk merujuk kepada ahli Pashtun, sebuah etnik yang secara tradisinya menetap di wilayah sempadan Afghanistan-Pakistan moden. Oleh kerana sifat politik negeri yang berubah, seperti sempadan yang ditarik oleh British dengan Pakistan, istilah itu telah beralih menjadi identiti nasional orang dari Afghanistan dari semua etnik. Dua bahasa utama yang dituturkan oleh orang Afghanistan ialah Pashto dan Dari (dialek Afghan bahasa Parsi), dan kebanyakannya ialah dwibahasa.
Kampung Berjaya, Pendang
Kampung Berjaya merupakan sebuah kampung yang terletak di Pendang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Berjaya, Pendang, Kedah adalah 06710.
Kang Nam
Kapal kargo Kang Nam milik negara Korea Utara.
Kontroversi
Pada 24 Jun 2009, kapal kargo Kang Nam menuju ke pelabuhan Thilawa di Myanmar dan ia dikatakan membawa senjata berteknologi rendah tetapi masih berbahaya serta senjata konvensional yang lain. Kapal ini mengibarkan bendera Korea Utara bergerak perlahan-lahan melalui perairan Asia Timur dan Selat Melaka tetapi kemungkinan tidak menimbulkan sebarang ketegangan antarabangsa. Selat Melaka adalah laluan antarabangsa dan sesiapapun bebas melaluinya.
Ketua Pengarah Agensi Penguatkuasaan Maritim Malaysia (APMM) Laksamana Datuk Mohd Amdan Kurish menyatakan APMM akan memantau kedudukan kapal tersebut.
Pemantauan ini ekoran Korea Utara telah menjalankan ujian nuklear bawah tanah dan dikatakan mempunyai roket yang boleh sampai hingga ke Alaska, di benua Amerika utara. Amerika Syarikat dan PBB mengenakan sekatan ekonomi bagi mengekang senjata nuklear Korea Utara.
8TV
8TV merupakan sebuah stesen televisyen swasta terestrial nasional di Malaysia. Ia dilancarkan pada 8 Januari 2004. 8TV ialah milik Media Prima dan merupakan "adik" kepada TV3 dan untuk tidak menjejaskan penonton-penonton TV3, 8TV menyiarkan rancangan-rancangan untuk kumpulan fokus pelanggan yang berbeza iaitu lebih kepada remaja, kanak-kanak, muzik dan juga rancangan Bahasa Cina. 8TV mula bersiaran 24 jam sehari pada 4 Mei 2021.
TV3, TV9, NTV7, 8TV dan stesen radio dikawal oleh Media Prima yang mana siarannya berpusat di Sri Pentas, Bandar Utama, Petaling Jaya, Selangor.
Sejarah
8TV diketuai Ahmad Izham Omar. Pengarah Operasi Rangkaiannya pula ialah Paul Moss, seorang eksekutif rakaman yang juga merupakan pengadil dalam Malaysian Idol dan One in a Million.
8TV dipancarkan melalui UHF. Di Lembah Klang, saluran UHF ialah 27. Selain itu, 8TV juga didapati melalui saluran 108 di MYTV dalam format HD (1080i).
Mulai 1 April 2016, terdapat perubahan rancangan di 8TV di mana fokus rancangan Cina juga bertambah. 8TV menyiarkan hampir semua rancangan Cina sepanjang hari pada hari Sabtu hingga Selasa, manakala rancangan Inggeris masih disiarkan selama dua jam pada hari Rabu dan satu jam pada Khamis dan Jumaat. CJ Wow Shop yang disiarkan pada awal pagi selama tiga jam juga mula bersiaran pada hari yang sama, menggantikan segmen siaran serentak Hot FM AM Krew yang telah disiarkan selama hampir sedekad. Disebabkan oleh perubahan ini, rancangan The 8TV Quickie yang juga telah bersiaran selama lebih sedekad ditamatkan siarannya.
Mulai 5 Mac 2018, 8TV telah menjadi saluran berbahasa Cina yang tersendiri, rancangan berbahasa Cina (tidak termasuk berita Mandarin dan drama TVB di NTV7) dipindahkan ke saluran ini disebabkan oleh perubahan kandungan siaran NTV7. Bagaimanapun, pada Jun 2018, slot drama TVB di NTV7 juga akan dipindahkan ke 8TV dengan menyiarkannya pada Sabtu dan Ahad pada pukul 7:00 malam, manakala berita Mandarin saluran itu digabungkan kepada satu berita yang bersiaran selama sejam sehingga 1 Januari 2019.
Mulai 4 Mei 2021, 8TV kini bersiaran 24 jam dan bersiaran serentak dengan Eight FM.
8TV kini bersiaran di MYTV saluran 108 dalam format HD (definisi tinggi).
Ciri-ciri
8TV disasarkan kepada golongan muda dengan konsep "satu stesen, dua saluran", yang mana sesi pertama penyiaran merupakan saluran bahasa Cina, manakala sesi keduanya merupakan slot program yang kebanyakannya berbahasa Inggeris. Satu lagi bahagian ketiga penyiaran menampilkan permainan SMS interaktif, serta video muzik dalam bahasa Inggeris, Melayu dan Cina.
Slogannya, "We're different," melambangkan misi 8TV untuk menawarkan kepelbagaian siri dan filem popular yang bertumpukan muda-mudi, penduduk bandar dan bangsa Cina sebagai penonton sasaran.
Saluran membeli-belah
Selain di ntv7, CJ Wow Shop versi bahasa Mandarin juga disiarkan di 8TV dan ditayangkan ditayangkan dari 6 pagi sehingga 9:30 pagi dan 11:30 pagi sehingga 12:30 tengahari kecuali pada hari Sabtu dan Ahad dimana siaran tersebut tidak disiarkan pada 9 pagi sehingga 9:30 pagi.
Maskot
Pada awal 2006, 8TV memperkenalkan maskot barunya yang berbentuk seorang bayi bernama "Pow Pow". Bayi ini menghiasi sesetengah iklan promo yang mempromosikan rancangan 8TV, serta halaman utama laman web rasmi 8TV. Asalnya dia cuma digelar "8TV baby" sehinggalah selesainya pertandingan mencari nama sesuai, maka dari itulah terpilihnya nama "Pow Pow".
Pow Pow sering dilihat memakai sehelai baju merah berkolar yang tertera logo 8TV di bahagian depan, dihiasi jubah berwana oren yang juga tertera logo 8tv di atasnya, berserta sehelai lampin. Kadang-kala dia juga dilihat bermain dengan gitar elektrik. Wajah Pow Pow banyak menyerupai watak Jack-Jack dari filem Disney-Pixar, the Incredibles.
Maskot "Pow Pow" masih digunakan sehingga sekarang oleh 8TV.
Pada video khas 8TV 18th Anniversary, Pow Pow kembali dan beringkat remaja yang berusia 18 tahun.
Festival Filem Malaysia ke-8
<div style="float: right; font-size: smaller; background-color:gold; padding: 12px; margin-left: 5em; margin-bottom: 2em; width: 180px" align="center">
FFM 8 1989
Filem Terbaik:
Tiada
Pengarah Terbaik:
A. R. Badul - Oh Fatimah
Pelakon Lelaki Terbaik:
Pelakon Wanita Terbaik:
Raja Noor Baizura - Oh Fatimah
Pesta Filem Malaysia ke-8 diadakan di Nirwana Ballroom, Hotel Hilton Kuala Lumpur, pada 9 September 1989.
Pemenang
A. R. Badul (Oh Fatimah)
Raja Noor Baizura (Oh Fatimah)
Kamarul Ariffin (Pelumba Malam) Bade Hj. Azmi (Pelumba Malam)
Rassul Salim (Pelumba Malam)
A. Ainul (Yassin)
Yusof Wahab (Anak Sarawak)
Yusni Jaafar (Guru Badul)
Esther Lim (Yassin)
A. Ali (Pelumba Malam)
Sekolah Kebangsaan Tanjung Kapor
Sekolah Kebangsaan Tanjung Kapor atau nama ringkasnya SK Tanjung Kapor, merupakan sebuah Sekolah kebangsaan yang terletak di W.D.T 113.
Pada 2009, Sekolah Kebangsaan Tanjung Kapor memiliki 179 pelajar lelaki dan 167 pelajar perempuan, menjadikan jumlah keseluruhan murid seramai 346 orang. Ia mempunyai seramai 32 orang guru.2009
Anak Halal
Anak Halal merupakan sebuah filem aksi ngeri Malaysia 2007 yang dibintangi oleh Farid Kamil, Maya Karin dan Fasha Sandha diarahkan oleh Osman Ali. Filem ini merupakan filem kedua arahan beliau dan mendapat pujian berbanding filem pertamanya dahulu.
Sinopsis
Plot penceritaan bermula apabila seorang penjenayah, Hisyam (Rosyam Nor) sedang diburu polis atas kesalahan jenayahnya. Dalam kekalutan untuk menyelamatkan diri dan nyawa anaknya, beliau terlihat akan seorang perempuan sakit jiwa bernama Mariam (Mislina Mustaffa) tinggal di lorong tersebut lalu menyerahkan bayinya kepada perempuan itu. Hisyam akhirnya diberkas polis selepas berlaku kejadian tembak-menembak. Mariam akhirnya membesarkan anak tersebut dan memberikan nama Inderaputera. Mereka tinggal di kawasan setinggan, berjiran dengan Bu Leha dan anak perempuannya, Johanna (Maya Karin) (Jo) seorang gadis ‘tomboy’ yang dalam diam menyukai Putera. Namun, kebahagiaan Putera bersama ibunya berakhir apabila mereka dipisahkan oleh pihak berkuasa.
Putera kemudiannya dibesarkan oleh Bu Leha (Kartina Aziz) yang membawa Putera dan Jo berpindah ke Kuala Lumpur dengan harapan hidup mereka akan menjadi lebih baik. Putera dan Jo membesar sebagai remaja jalanan. Putera bekerja di bengkel kereta. Manakala, Jo dan ibunya berniaga buah-buahan di Pasar Chow Kit demi sesuap nasi.
Manakala, Erzan (Ady Putra) dan Milya (Raja Farah) pula adalah antara sahabat rapat Putera dan Jo. Mereka menyara hidup dengan menjaja burger. Bersama Danial (Bront Palarae) dan Shah (Remy Ishak), mereka melalui perit getir dalam kehidupan di kota metropolitan ini.
Plot penceritaan mula berkembang apabila kehadiran Amira Atikah (Fasha Sandha), seorang remaja yang mempunyai masalah denga najis dadah, hadir dalam hidup mereka. Kehadiran beliau memberi satu warna baru buat Putera, yang mula ingin mengenali apa erti cinta. Keadaan semakin kusut apabila Erzan terpaksa menanggung beban hutang keluarganya dari Tajul (Zul Huzaimy). Beliau sering diganggu oleh pembantu Tajul iaitu Jeff (Fauzi Nawawi) dan Lut (Fizz Fairuz). Tindakan Erzan yang terpaksa mengedar dadah untuk melunaskan hutang keluarganya dengan Tajul. Ini membuatkan Putera berasa marah dengan tindakan Erzan. Situasi menjadi cemas apabila Tajul mendapat tahu akan barang yang diambil oleh Ijam (Jehan Miskin) untuk diedar telah diambilnya. Tajul memburu Ijam dan Erzan dan membunuh Ijam atas kesalahan beliau. Tajul meminta Erzan memberikan semua dadah yang ada padanya.
Babak dipotong
Pada Jun 2021, Fauzi Nawawi mendedahkan adanya penggambaran suatu babak melibatkan dirinya (Jeff) merogol Milya, tetapi dipotong dalam hasil penerbitan akhir atas permintaan ibu bapa Raja Farah yang memegang watak tersebut dalam Rumah No. 107, sebuah rancangan televisyen di Astro Warna. Namun begitu, pendedahan itu serta gaya pendedahannya mengundang kontroversi beberapa bulan kemudian pada Oktober sehingga Fauzi Nawawi, Shuk Sahar dan pihak penerbitan kemudian memohon maaf.
Keseluruhan
Keseluruhan filem ini boleh dikatakan menarik. Osman Ali berjaya menarik perhatian penonton dengan memaparkan kehidupan anak-anak jalanan yang membesar di lorong-lorong dengan begitu baik sekali. Dari segi lakonan, pujian harus diberikan kepada Maya Karin, yang berjaya merubah personaliti beliau untuk menjiwai watak Johanna. Lakonan Fauzi Nawawi boleh diberi pujian atas keberkesanan membawa watak jahat yang gila-gila, bersama Fizz Fairuz. Zul Huzaimy Marzuki berjaya membawa watak ketua orang jahat. Walaupun sedikit pergerakan dan kurang penampilan watak dalam filem ini. Kita boleh merasa kejahatan yang dibawa oleh watak beliau.
Kutipan
Filem ini mendapat kutipan yang memberangsangkan daripada penonton. Penonton berasa terhibur dengan persembahan mereka.
Slatina (Daerah Plzeň-Utara)
Slatina merupakan sebuah kampung dan kawasan perbandaran yang terletak di daerah Plzeň-Utara, wilayah Plzeň, Republik Czech.
Rangka Kerja Penilaian Tahap Keterukan Pandemik
Rangka Kerjaa Penilaian Tahap Keterukan Pandemik (PSAF; Pandemic Severity Assessment Framework) ialah rangka kerja evaluaasi yang menggunakan kuadran untuk mengevaluasi tahap penularan dan keterukan klinikan dari suatu pandemik dan menggabungkan keduanya ke dalam anggaran kesan secara keseluruhan. Tahap keterukan klinikal dihitung melalui pelbagai ukuran termasuk tahap kematian kes, nisbah kes hospital, dan tahap kematian hospital. Sementara tahap penularan virus diukur melalui data yang tersedia di antara tahap jangkitan di rumah tangga sekunder, tahap jangkitan di sekolah, tahap jangkitan di tempat kerja, tahap jangkitan dalam komuniti, jangkitan dari darurat dan kunjungan rawatan bergerak untuk penyakit mirip influenza.
PSAF menggantikan Indeks Keterukan Pandemik (PSI) 2007, yang menganggarkan tahap penyebaran sebanyak 30% dan mengukur tahap kematian kes (CFR) untuk menilai keterukan dan evolusi pandemik. Pusat Kawalan dan Pencegahan Penyakit (CDC) Amerika Syarikat menggunapakai PSAF sebagai alat penilaian keterukan pandemik secara rasmi pada tahun 2014, dan ini digunakan sebagai alat penilaian keterukan pandemik rasmi yang tercantum dalam Strategi Pandemik Nasional CDC pada saat pandemik COVID-19. Secara umum, suatu tindakan negara untuk mengatasi pandemik didasarkan kepada hasil ujian pengukuran dari tahap keterukan dalam berupa angka, rangka kerja penilaian seperti PSAF memudahkan para penyelidik untuk menghasilkan suatu ukuran yang sah.
Felipe Calderon
Felipe Calderón (lahir 18 Ogos 1962) merupakan Presiden Mexico sejak 1 Disember 2006, dan telah dipilih untuk tempoh enam tahun sehingga 2012. Beliau dari Parti Tindakan Nasional (PAN), salah satu daripada tiga parti politik utama Mexico.
Kemenangan tipis Calderón dalam pilihan raya 2006 mencetuskan perbalahan dan kontroversi. Lawan terdekat, Andrés Manuel López Obrador memanggil beliau "rintangan awam Pasifik". Kemenangan Calderon telah disahkan pada 5 September 2006 oleh Tribunal Pilihan Raya Persekutuan tanpa melakukan pengiraan semula.
Sebelum jawatan presiden, Calderón pernah menjawat Presiden Parti Tindakan Nasional, Timbalan Persekutuan, dan Setiausaha Tenaga dalam kabinet Presiden Vicente Fox.
Latar belakang dan keluarga hidup
Felipe Calderón dilahirkan di Michoacán. Dia anak bongsu daripada lima adik, anak kepada Carmen Calderón Hinojosa dan ibunya Luis Calderón Vega.
Bapanya adalah pengasas bersama Parti Tindakan Nasional dan tokoh politik yang penting. Bapanya pernah menjadi timbalan menteri persekutuan. Calderón menghabiskan sebahagian besar hidupnya bekerja dalam parti dan menghabiskan kebanyakan masa lapangnya menggalakkan PAN.
Setelah membesar di Morelia, Calderón berpindah ke Mexico City. Beliau menerima ijazah sarjana dalam undang-undang dari Escuela Percuma de Derecho. Seterusnya menerima ijazah sarjana dalam bidang ekonomi dari Instituto Tecnológico autonomo de México dan Sarjana Pentadbiran Awam pada tahun 2000 dari Sekolah John F. Kennedy di Universiti Harvard.
Beliau menyertai PAN. Bapanya telah berhenti pada tahun 1981. Dalam parti ini, Calderón bertemu dengan isterinya, Margarita Zavala yang berkhidmat sebagai timbalan menteri persekutuan. Mereka mempunyai tiga orang anak, María, Luis Felipe dan Juan Pablo. Sebelum menjadi presiden Mexico, beliau tinggal di Colonia Las Águilas, di selatan Mexico City.
Kerjaya politik
Beliau menjadi wakil dalam Dewan Undangan Negeri Michoacán dan pernah di Dewan Perwakilan Persekutuan (Parlimen). Dia menjadi Gabenor Michoacán pada tahun 1995 dan berkhidmat sebagai Presiden Kebangsaan PAN (1996-1999). Sepanjang tempoh perkhidmatan beliau, partinya kekal mengawal 14 ibu negeri, tetapi juga kehilangan dalam Dewan Perwakilan persekutuan.
Tidak lama selepas Vicente Fox mengambil alih jawatan sebagai presiden, Calderón telah dilantik sebagai pengarah Bank Banobras, sebuah bank pembangunan milik negara. Beliau dituduh meminjam antara tiga dan lima juta peso untuk membayar rumahnya Las Águilas, sebuah kejiranan kelas tinggi di Mexico City. Ekoran itu dia berundur.
Kemudian, beliau menyertai kabinet presiden sebagai Setiausaha Tenaga, menggantikan Martens Ernesto sehingga Mei 2004 , sebagai membantah kritikan Vicente Fox.
Parti memilih beliau sebagai calon presiden dan berjaya mengalahkan Presiden Vicente Fox dan ini telah mengejutkan ramai penganalisis. Selepas pengundian, dia menanjak di hadapan López Obrador dari Mac hingga Mei.
Pandangan politik dan sosial
Calderon seorang penganut Katolik yang taat dan menentang euthanasia, tidak menyekat pengguguran dan perkahwinan gay. Namun beliau menyokong undang-undang pengguguran bagi mangsa rogol, apabila kehamilan membahayakan wanita dan kes kecacatan janin.Beliau menyokong amalan penggunaan kuantiti kecil kokain dan dadah lain untuk penagih dadah yang bersetuju menjalani rawatan .Beliau menyokong dasar-dasar fiskal yang seimbang, cukai sama rata, cukai lebih rendah , dan perdagangan bebas.
Semasa kempen pilihan raya presiden, beliau menyatakan bahawa cabaran tidak dari politik kiri atau kanan, tetapi antara masa lalu dan masa depan. Bergerak ke arah masa lalu bermakna nasionalisasi, rampasan , kawalan ekonomi negeri dan autoritarian , manakala masa depan bermaksud penswastaan ​​, liberalisasi , kawalan pasaran ekonomi dan kebebasan politik.
Kontroversi pilihan raya
Pada 2 Juai 2006, semasa pilihan raya, Institut Pilihan Raya Persekutuan (IFE) mengumumkan bahawa pilihan raya itu tidak sesuai hari yang tidak sesuai dan pengundi tidak dapat keluar mengundi. Walau bagaimanapun, keesokan harinya, Felipe Calderón telah mendahului dengan majoriti kecil 1,04%.
IFE melarang calon mengumumkan diri sebagai pemenang, memilih presiden, atau presiden tapi dibantah.Obrador López mula-mula sekali mengisytiharkan bahawa dia telah memenangi pilihan raya itu. Selepas itu Calderón mengumumkan kemenangan.
Pada 6 Julai 2006, Institut Pilihan Raya Persekutuan mengumumkan bilangan undi rasmi dalam Pilihan raya Presiden 2006 iaitu perbezaan hanya 0,58% untuk Calderón ke atas pencabar terdekat, Andrés Manuel López Obrador .López Obrador menuntut pengiraan semula. Akhirnya, Tribunal Pilihan Raya Persekutuan memutuskan kiraan semula tidak perlu dan tidak berasas.
Pada 5 September, 2006, walaupun Tribunal Pilihan Raya Persekutuan mengakui kewujudan penyelewengan dalam pilihan raya itu, Calderón, dipilih sebulat suara sebagai presiden .Kesimpulan ,dakwaan penyelewengan tanpa bukti cukup  dan tidak boleh dirayu.
Presiden
Perlembagaan Mexico menyatakan bahawa Presiden mesti angkat sumpah jawatan sebelum Kongres bermula kemudian Dewan Perwakilan. Pembangkang PRD mengancam tidak membenarkan Calderón angkat sumpah jawatan dan menjadi presiden.
Pada 30 November 2006, Presiden Vicente Fox Quesada menyerahkan kuasa kepada Calderón.
Pada 1 Disember, 2006 berlaku perkelahian antara PRD dan PAN .Beberapa wakil menumbuk dan menolak, sementara yang lain menjerit satu sama lain. Wakil PRD menjerit "Fuera Fox" ("keluar Presiden Fox") dan meniup wisel, manakala wakil PAN bertindak balas dengan jeritan "Mexico, Mexico." Calderón masuk melalui pintu belakang istana dan mendekati podium, di mana beliau mengangkat sumpah jawatan sebagaimana Perlembagaan.
Botswana
Botswana, atau secara rasminya Republik Botswana (Bahasa Setswana: Lefatshe la Botswana), merupakan negara yang tidak berpantai di bahagian selatan Afrika. Dahulunya dikenali sebagai naungan British Bechuanaland, Botswana menggunakan nama baharunya setelah merdeka dan menyertai Negara-negara Komanwel pada 30 September 1966. Botswana berjiran dengan Republik Afrika Selatan di sebelah selatan dan tenggara, Namibia di sebelah timur, Zambia di sebelah utara, dan Zimbabwe di timur laut.
Ekonomi
Ekonomi Botswana amat rapat diikat dengan ekonomi Afrika Selatan serta didominasi oleh industri perlombongan (terutamanya intan), penternakan lembu, dan pelancongan. Botswana ada tertinggi KDNK per kapita di Afrika dan terendah kemiskinan di Afrika. Menurut Heritage Foundation Botswana juga ada kebebasan ekonomi tertinggi di Afrika. Bahkan Botswana kaya berbanding Afrika, ialah masih miskin di peringkat dunia.
Felipe Calderon
Presiden
López Obrador mengetuai perhimpunan penyokong di Zocalo. Ramai penyokong berarak menuju Nacional Auditorio, di mana Calderón akan muncul pertama kali sebagai presiden.Tetapi perhimpunan digagalkan oleh benteng Polis Persekutuan.
Dasar dalam negeri
Pada 18 Januari 2008 telah diadakan Dialog Inter-Amerika anjuran Institut Woodrow Wilson Center.Denise Dresser memmuji Calderon sebagai berhemah dan pragmatik. Pembaharuan dalam keselamatan awam dan fiskal, pencen dan pembaharuan pilihan raya menunjukkan Calderon mampu mentadbir Mexico.
Dasar luar
Calderón meneruskan dasar luar oleh Fox seperti Doktrin Castaneda, pengabaian Doktrin Estrada.Beliau menjadi pengantara 'pasaran bebas' dengan negara-negara Amerika Latin. Calderón menyokong Rancangan Puebla-Panama (PPP) yang dimulai semasa pentadbiran Fox. Rancangan Puebla-Panama menerima keahlian negara Colombia dan kerjasama menentang jenayah terancang. Mereka menerima kepimpnan Hugo Chávez sebagai dasar sayap kiri di Amerika Latin.Calderón berjanji akan memupuk amalan demokrasi.
Merida Initiative ialah inisiatif kerjasama keselamatan antara Amerika Syarikat dan kerajaan Mexico dan negara-negara Amerika Tengah .Tujuannya untuk memerangi ancaman pengedaran dadah dan jenayah transnasional.
Reformasi Imigresen
Sebelum bertemu dengan Presiden Bush pada bulan Mac 2007, Calderón secara terbuka menyatakan menolak membina sebuah tembok di antara kedua-dua negara.
Dasar ekonomi
Perjanjian Penstabilan Harga Tortilla adalah usaha menstabilkan harga jagung pada 2006. Presiden memilih untuk menggunakan harga siling harga tortillas yang melindungi pengguna tempatan jagung. Kawalan harga menerusi Pakatan Tortilla Penstabilan Harga di antara kerajaan dan syarikat pengeluar utama termasuk Grupo Maseca dan Bimbo, untuk meletakkan harga siling pada $ 8,50 peso per kilogram Tortilla.
Namun ramai yang mengabaikan perjanjian itu, yang membawa kepada kenaikan harga yang lebih daripada $ 8,50. Pembangkang melihat ini sebagai tanda kegagalan kerajaan Calderon untuk melindungi kepentingan rakyat miskin.
Walau bagaimanapun, beberapa pasar raya utama, seperti Soriana dan Comercial introgresi, menjual tortillas pada harga $ 5,10 peso sekilogram. Tiga bulan selepas perjanjian itu ditandatangani, Sekretariat Ekonomi memaklumkan kepada orang ramai bahawa harga tortillas telah dikurangkan di kebanyakan 53 bandar-bandar utama Mexico. Walau bagaimanapun, di 27 bandar raya dan 15 negeri, harga itu kekal di atas peso $ 8,50.Di bandar Tijuana, Morelia , San Luis Potosi , Ciudad Victoria , dan Nuevo Laredo , harga jagung telah menurun daripada $ 3,500 peso satu tan kepada $ 2,500 peso satu tan. Pengarah Majlis Industri Jagung mendakwa bahawa pakatan itu hanya untuk Lembah Mexico, dan bukan seluruh negara.
Guillermo Ortiz, Gabenor Bank Mexico , melabel perjanjian itu sebagai kejayaan penggunan dan terus mendesak sebagai cara untuk memerangi inflasi yang semakin meningkat.
Pekerjaan Program Pertama
Menunaikan janji pilihan raya, Presiden Calderón melancarkan Program Pekerjaan Pertama, yang bertujuan untuk mewujudkan peluang baru bagi orang-orang yang memasuki pasaran kerja. Program ini akan memberikan insentif wang tunai kepada syarikat-syarikat untuk mengambil pekerja buat kali pertama termasuk anak-anak muda yang lulus dari sekolah tinggi dan berjuta-juta wanita yang tidak pernah bekerja. Program ini telah ditafsirkan sebagai satu usaha untuk menghentikan imigresen ke Amerika Syarikat.
Setiausaha Buruh ,Javier Lozano Alarcón mengakui bahawa program ini boleh mewujudkan pekerjaan baru.
Gaji minimum
Presiden Calderón mengumumkan mengehadkan gaji presiden dan menteri kabinet tetapi tidak termasuk kebanyakan birokrasi dan penjawat awam dalam cawangan perundangan atau kehakiman. Kesan penjimatan itu kepada 546 kerajaan pegawai-pegawai peringkat tinggi dan kerajaan dapat berjimat AS $ 13 juta. Pembangkang mendakwa pengurangan 10% gaji sebagai tidak cukup komprehensif. Calderón kemudiannya melancarkan cadangan pindaan perlembagaan itu, jika diluluskan, gaji lebih rendah bagi semua kakitangan awam.
Dasar Keselamatan
Calderón mengarahkan kenaikan gaji Polis Persekutuan dan pihak bersenjata pada hari pertama beliau sebagai Presiden Mexico .Kerajaan Calderón juga mengarahkan serbuan besar-besaran terhadap kartel dadah apabila memegang jawatan pada bulan Disember 2006 ekoran keganasan di negerinya Michoacan.Akibatnya berlaku konflik berterusan di antara kerajaan persekutuan dan kartel dadah Mexico.
Pada 19 Januari 2007, Mexico menangkap pemimpin salah satu daripada tujuh kartel dadah utama, Pedro Diaz Parada yang beroperasi di selatan Mexico. Pada keesokan harinya, dalam usaha kontroversi, kerajaan mengumumkan ekstradisi ke Amerika Syarikat beberapa pemimpin geng dadah.
Kerajaan Mexico juga telah mengarahkan askar Mexico dan Polis Persekutuan ke bandar Tijuana dan Ciudad Juárez dan lain-lain bandar. Di Tijuana dan juga Ciudad Juárez, tentera mengarahkan supaya semua pegawai-pegawai polis tempatan menyerahkan senjata mereka kerana mereka mempunyai hubungan dengan kartel dadah. Negeri-negeri lain termasuklah Michoacán, Tamaulipas , Tabasco, dan Guerrero.
Dalam satu wawancara 2007 Januari dengan Financial Times, Calderón menjelaskan bahawa jenayah semakin menurun.Di Michoacán sahaja , kadar pembunuhan telah jatuh hampir 40 peratus berbanding dengan purata lebih daripada enam bulan lepas. Sokongan Rakyat meningkat.
Pada 9 April 2007, Sekretariat Pertahanan mengumumkan penawanan 1.102 peniaga dadah, rampasan kira-kira $ 500 juta peso, 556 kilogram marijuana , 1419 senjata gred, dua kapal terbang, 630 kereta, dan 15 kapal laut mengangkut dadah, dan pemusnahan 285 landasan haram, kem dadah 777, 52842 ladang ganja dan 33.019 ladang-ladang popi candu. Kerajaan berjaya menghentikan pengedaran 1428124 dos ganja, 17728000 dos kokain, 193922000 dos heroin , dan 6.996.000 pil toksik, menghentikan mabuk 647.771.000 orang.
Namun keganasan masih berterusan di sepanjang sempadan Amerika Syarikat seperti Ciudad Juarez, Tijuana, dan Matamoros.Ia akibat langsung daripada langkah-langkah ketenteraan Felipe Calderón. Walaupun kadar pembunuhan di Mexico dari 2000-2007 menunjukkan penurunan am, kadar pembunuhan masih tinggi .Lebih 15,000 orang telah meninggal dunia akibat serangan kumpulan dadah yang disyaki sejak ia dilancarkan pada akhir tahun 2006. Lebih daripada 5,000 orang telah dibunuh di Mexico pada tahun 2008.Tahun 2009 adalah tahun yang paling ganas dengan 9600 orang dibunuh dan kadar pembunuhan dijangka akan lebih tinggi pada tahun 2010.
Muntah
Muntah (atau emesis dalam istilah perubatan) ialah tindakan mengeluarkan isi perut secara paksaan, melalui mulut atau hidung. Muntah ada pelbagai sebabnya, seperti gastritis atau keracunan, mahupun tumor otak ataupun tekanan intrakranium yang tinggi. Apabila seseorang menjadi loya atau mual, dia akan (tetapi tidak semestinya) muntah pada bila-bila masa. Antiemetik adakalanya perlu untuk menahan rasa loya atau muntah, manakala dalam kes-kes serius yang mana berlakunya penyahhidratan, pesakit harus diberi bendalir intravena untuk menggantikan isi padu bendalir.
Muntah adalah berbeza dengan jeluak, walaupun kedua-dua istilah tersebut dibuat seolah-olah sama makna. Jeluak (atau regurgitasi) ialah kembalinya makanan ke dalam esofagus hingga ke mulut, tanpa paksaan dan ketakselesaan yang dialami ketika muntah. Punca muntah dan jeluak itu adalah berbeza pada amnya.
Penyedutan bahan muntah
Tindakan muntah boleh membahayakan pesakit jika kandungan gastrik memasuki salur pernafasan. Biasanya, ini terelak dengan refleks gag dan batuk, tetapi refleks pelindung ini terganggu dalam tubuh sesiapa yang terjejas oleh bahan-bahan tertentu seperti alkohol atau anestesia. Pesakit mungkin akan tercekik dan berasfiksi ataupun menghidap pneumonia sedutan.
Ketakseimbangan penyahhidratan dan elektrolit
Muntah secara berlebihan dan berpanjangan boleh menyebabkan tubuh banyak kehilangan air (penyahhidratan) dan mungkin mengubah status elektrolit. Pemuntahan gastrik menyebabkan kehilangan asit (proton) dan klorin secara langsung. Ditambah pula dengan kesannya iaitu pasang surut alkali, ini menyebabkan alkalosis metabolisme hypochloremic (paras klorida rendah bersama HCO3 and CO2 tinggi, dan pH darat meningkat) dan juga hipokalemia (pengurangan kalium). Hipokalemia merupakan kesan tak langsung buah pinggang mengimbangi kehilangan asid. Kesan kehilangan pengambilan makanan, pesakit mungkin akan menghidap kakeksia. Adakalanya, dimuntah pula kandungan usus termasuk asid hempedu dan HCO3- yang boleh mengakibatkan asidosis metabolisme.
Koyak Mallory-Weiss
Pemuntahan yang berulang-ulang atau berlebihan boleh menyebabkan terhakisnya esofagus atau koyak-koyak kecil dalam mukosa esofagus (koyak Mallory-Weiss). Ini mungkin terjadi jika darah merah segar bercampur dengan bahan muntah selepas beberapa kali muntah.
Pulau Laut Timur, Kotabaru
Pulau Laut Timur merupakan sebuah kecamatan di Kabupaten Kotabaru, Kalimantan Selatan, Indonesia.
Aligator
Aligator  ialah sejenis reptilia besar yang rupanya seakan-akan buaya dalam Order Crocodilia dan genus Alligator dalam famili Alligatoridae. Terdapat tiga spesies aligator yang masih wujud: Aligator Amerika (Alligator mississippiensis), Aligator Cina (Alligator sinensis) dan Aligator Black Caiman. Selain itu, beberapa spesies aligator yang telah pupus dikenali daripada tinggalan fosil. Aligator mula-mula muncul pada Epok Oligosen kira-kira 37 juta tahun dahulu.
Super K6 Gang Comics
Super K6 Gang Comics merupakan komik lawak yang menampilkan selebriti radio tempatan sebagai watak utama yang mempunyai pelbagai aksi yang mencuit hati.Komik ini diterbitkan di dalam bentuk novel grafik terbitan Kumpulan Art Square dan hanya boleh didapati di dalam Bahasa Mandarin.
Abu Hanifah
Abu Hanifah (ابو حنيفه) atau nama sebenar beliau Nukman bin Thabit (نعمان ن ثابت) dilahirkan pada 80 Hijrah bersamaan 699 Masihi dalam sebuah kampung bernama Anbar di Kufah, Iraq ketika zaman pemerintahan Khalifah Abdul Malik bin Marwan. Beliau berasal dari keturunan Parsi dan merupakan ulama terkenal Islam yang mengasaskan Mazhab Hanafi. Gelaran beliau sebagai “Abu Hanifah” diambil kerana beliau sentiasa membawa dakwat ke mana sahaja beliau pergi untuk mencatat ilmu yang dicari. Beliau juga mendapat gelaran Abu Hanifah kerana mempunyai seorang anak bernama Hanifah dan Hanifah juga bermaksud cenderung agama. Beliau terkenal dengan sifatnya yang suka menghulurkan bantuan kepada sesiapa sahaja yang memerlukan bantuannya dan rajin berusaha serta mempunyai cita-cita yang tinggi dalam hidupnya. Beliau juga sangat menghormati guru-gurunya sehinggakan sering memberi hadiah kepada guru-gurunya dan guru-guru yang mengajar anaknya. Beliau pernah dipujuk oleh khalifah untuk memegang jawatan dalam kerajaan tetapi ditolaknya kerana bimbang dirinya dipergunakan oleh khalifah. Beliau meninggal dunia pada 150 Hijrah bersamaan 767 Masihi di penjara ketika berusia 70 tahun dan dikebumikan di Baghdad. Mazhab beliau tersebar di negara-negara Islam dan berpengaruh di Iraq. Selain itu, mazhab ini juga merupakan mazhab rasmi kerajaan Uthmaniyah serta jajahan takluknya seperti Mesir, Lubnan, dan Syria.
Sumbangan
Beliau banyak menghabiskan masa di masjid untuk menyampaikan ilmu pengetahuan tertutama berkenaan bidang agama kepada orang ramai. Beliau juga terkenal dengan kebijaksanaan beliau dalam membezakan hadis sahih dan juga sebaliknya kerana beliau sangat berhati-hati dalam menentukan sesuatu hukum mengikut martabat hadis. Imam Abu Hanifah terkenal sebagai ahli fikir dalam Islam kerana menggunakan akal fikirannya dalam memutuskan sesuatu hukum apabila sesuatu hukum tidak terdapat di dalam al-Quran. Berbekalkan kebolehan yang dimiliki beliau, beliau berjaya menyusun ilmu-ilmu berkenaan hukum fikah sehingga menjadi bab-bab seperti yang terdapat pada masa kini dan beliau merupakan ulama pertama yang menyusun kitab fikah secara tersusun mengikut bab dan fasal. Beliau juga menyusun kitab “Al-Faraid” (harta pusaka) dengan lengkap. Cara pemikiran beliau mempengaruhi anak-anak muridnya yang menyebarkan ilmu mengikut aliran pendapat melalui kuliah dan penulisan. Beliau acapkali menegah murid-muridnya bertaklid tetapi menggalakkan menggunakan akal fikiran mengenai sesuatu hukum dan menegah umat Islam beramal dengan perkara-perkara bidaah dalam ibadat.
Bahasa Melayu Sabah
Bahasa Melayu Sabah ialah dialek Bahasa Melayu yang ditutur oleh masyarakat di negeri Sabah dan Wilayah Persekutuan Labuan di Malaysia Timur, pulau Borneo. Bahasa Sabah mempunyai banyak persamaan dengan bahasa Melayu baku dipakai rasmi di Malaysia atau bahasa Malaysia, namun terdapat perbezaan dalam perkataan-perkataan tertentu, penggunaan perkataan, serta cara penyampaian.
Gaya bahasa yang dituturkan dalam negeri tu sendirinya boleh membeza hasil pengaruh bahasa-bahasa tempatan:
Perbezaan ini ialah daripada (contohnya, Bahasa Kadazan, Bahasa Bajau, Bahasa Dusun, Bahasa Suluk, Bahasa Rungus dan Bahasa Murut) dan bahasa-bahasa negara jiran (Bahasa Melayu Brunei, Bahasa Suluk, Bahasa Tagalog dan Bahasa Indonesia). Sebagai contoh, ketiga-tiga sub-varian turut mempraktikan akhiran sama iaitu menggunakan akhiran baku "a" berbanding kepada akhiran "e" yang digunakan sebagai standard di Semenanjung Malaysia.
Kosa kata
Perbendaharaan kata Bahasa Sabah terdiri daripada perkataan yang digunakan dengan meluas di seluruh Sabah dan perkataan yang hanya digunakan di kawasan-kawasan yang tertentu (contohnya beg plastik dipanggil bahai di Sandakan dan kompek di Tawau):
Penggunaan kata tambah -bah
Salah satu penggunaan kata yang membezakan Bahasa Melayu Sabah dengan Bahasa Melayu Piawai ialah kata tambah -bah yang sering diguna dalam percakapan. Kata tambah -bah mempunyai fungsi seperti berikut:
Kata penyudah untuk menguatkan ekspresi kata.
Kata tambah pemula untuk memulakan percakapan. Ia boleh diganti dengan kata "saya mula bercakap" (bagaimanapun, penggunaan kata ini tidak diguna dalam Bahasa Melayu Piawai. Selalunya digunakan pada permulaan kata.
Ia juga memberi maksud sudah, atau penamat kata. Pengganti dalam bahasa Melayu ialah "Baiklah", atau "Begitulah".
Penggunaan "anu"
"anu" dalam Bahasa Melayu piawai, bermaksud panggilan untuk orang ketiga. Biasanya perkataan ini digunakan untuk mengelakkan penggunaan nama sebenar. Contoh penggunaan "Dia keluar sama si "anu" kemarin.". Bagaimanapun, perkataan "anu" dalam Bahasa Melayu Sabah mempunyai penggunaan yang luas.
Selain digunakan untuk merujuk kepada orang ketiga, "anu" juga digunakan untuk merujuk kepada barang. Contoh: "Kau sudah ambil itu anu?". Penggunaan anu biasanya merujuk kepada perkara yang diketahui oleh pembalas.
Pada kebiasaannya, perkataan "anu" diguna untuk mengganti perkataan "apa" dalam Bahasa Melayu Piawai.